CELEX: 32017D0728
Language: da
Date: 2017-04-20 00:00:00
Title: Kommissionens gennemførelsesafgørelse (EU) 2017/728 af 20. april 2017 om ændring af gennemførelsesafgørelse 2013/92/EU om tilsyn, plantesundhedskontrol og foranstaltninger, der skal træffes vedrørende træemballeringsmateriale, som anvendes ved transport af varer med oprindelse i Kina (meddelt under nummer C(2017) 2429)

25.4.2017   
               
               
                  DA
               
               
                  Den Europæiske Unions Tidende
               
               
                  L 107/33
               
            KOMMISSIONENS GENNEMFØRELSESAFGØRELSE (EU) 2017/728
      af 20. april 2017
      om ændring af gennemførelsesafgørelse 2013/92/EU om tilsyn, plantesundhedskontrol og foranstaltninger, der skal træffes vedrørende træemballeringsmateriale, som anvendes ved transport af varer med oprindelse i Kina
      
         
            (meddelt under nummer C(2017) 2429)
         
      
      EUROPA-KOMMISSIONEN HAR —
      under henvisning til traktaten om Den Europæiske Unions funktionsmåde,
      under henvisning til Rådets direktiv 2000/29/EF af 8. maj 2000 om foranstaltninger mod indslæbning i Fællesskabet af skadegørere på planter eller planteprodukter og mod deres spredning inden for Fællesskabet (1), særlig artikel 16, stk. 3, fjerde punktum, og
      ud fra følgende betragtninger:
      
                  (1)
               
               
                  Ved Kommissionens gennemførelsesafgørelse 2013/92/EU (2) er der fastsat bestemmelser om tilsyn, plantesundhedskontrol og foranstaltninger, der skal træffes vedrørende træemballeringsmateriale, som anvendes ved transport af visse varer med oprindelse i Kina.
               
            
                  (2)
               
               
                  Anvendelsen af gennemførelsesafgørelse 2013/92/EU har vist, at det træemballeringsmateriale, der anvendes ved transport af visse varer med oprindelse i Kina, fortsat udgør en plantesundhedsmæssig risiko for Unionen. Derfor bør tilsyn, plantesundhedskontrol og foranstaltninger, som er fastlagt i gennemførelsesafgørelsen, fortsat finde anvendelse indtil den 31. juli 2018, og datoen for medlemsstaternes rapportering om den plantesundhedsmæssige importkontrol bør fastsættes i overensstemmelse hermed.
               
            
                  (3)
               
               
                  Den kombinerede nomenklaturs koder for visse varer er blevet ajourført ved Kommissionens gennemførelsesforordning (EU) 2016/1821 (3). Rapporteringsmodellerne i bilag I og II til afgørelse 2013/92/EU bør derfor tilpasses den ajourførte nomenklatur.
               
            
                  (4)
               
               
                  Gennemførelsesafgørelse 2013/92/EU bør derfor ændres.
               
            
                  (5)
               
               
                  Foranstaltningerne i denne afgørelse er i overensstemmelse med udtalelse fra Den Stående Komité for Planter, Dyr, Fødevarer og Foder —
               
            VEDTAGET DENNE AFGØRELSE:
      Artikel 1
      I gennemførelsesafgørelse 2013/92/EU foretages følgende ændringer:
      
                  1)
               
               
                  Artikel 5 affattes således:
                  »Artikel 5
                  Rapportering
                  Medlemsstaterne meddeler Kommissionen antallet og resultaterne af de plantesundhedskontroller, som foretages i overensstemmelse artikel 2 og 3, senest den 31. juli 2017 for perioden 1. april 2016-31. marts 2017 og senest den 30. april 2018 for perioden 1. april 2017-31. marts 2018, jf. dog Kommissionens direktiv 94/3/EF (*1). Medlemsstaterne skal til dette formål anvende rapporteringsmodellen i bilag II.
                  
                     (*1)  Kommissionens direktiv 94/3/EF af 21. januar 1994 om en procedure for meddelelse om tilbageholdelse af en forsendelse eller af en skadegører, der kommer fra et tredjeland, og som frembyder en overhængende fare for plantesundheden (EFT L 32 af 5.2.1994, s. 37).«"
						
               
            
                  2)
               
               
                  Artikel 7, stk. 2, affattes således:
                  »Artikel 1-4 finder anvendelse indtil den 31. juli 2018.«
               
            
                  3)
               
               
                  Bilag I og II ændres som angivet i bilaget til nærværende afgørelse.
               
            Artikel 2
      Denne afgørelse er rettet til medlemsstaterne.
      
         Udfærdiget i Bruxelles, den 20. april 2017.
         
            
               På Kommissionens vegne
            
            Vytenis ANDRIUKAITIS
            
               Medlem af Kommissionen
            
         
      
      
         (1)  EFT L 169 af 10.7.2000, s. 1.
      
         (2)  Kommissionens gennemførelsesafgørelse 2013/92/EU af 18. februar 2013 om tilsyn, plantesundhedskontrol og foranstaltninger, der skal træffes vedrørende træemballeringsmateriale, som anvendes ved transport af varer med oprindelse i Kina (EUT L 47 af 20.2.2013, s. 74).
      
         (3)  Kommissionens gennemførelsesforordning (EU) 2016/1821 af 6. oktober 2016 om ændring af bilag I til Rådets forordning (EØF) nr. 2658/87 om told- og statistiknomenklaturen og den fælles toldtarif (EUT L 294 af 28.10.2016, s. 1).
      
         BILAG
         
                     1.
                  
                  
                     I ottende række i tabellen i bilag I til gennemførelsesafgørelse 2013/92/EU ændres tallet »6908« til »6907«.
                  
               
                     2.
                  
                  
                     I ottende kolonne i tabellen i bilag II til gennemførelsesafgørelse 2013/92/EU ændres tallet »6908« til »6907«.